Daugavas Vanagi - Vikipēdija

# Daugavas Vanagi

### Vikipēdijas raksts

## [izmainīt šo sadaļu] Daugavas Vanagi (DV)

### [izmainīt šo sadaļu] Daugavas Vanagu organizācijas (biedrības) vēsture

DV organizācijas sākumi atrodami Britu pārvaldītā karagūstekņu nometnē Beļģijā pēc Otrā Pasaules kara noslēguma. DV organizāciju dibināja šajā karagūstekņu nometnē 1945. gada 28. decembrī bijušie latviešu leģiona kareivji. Jaunās organizācijas sākotnējie mērķi bija izpalīdzēt latviešu bijušiem karavīriem un viņu ģimenēm.

Aptuveni 25,000 latvieši bija ieslodzīti rietumu sabiedroto pārvaldītās karagūstekņu nometnēs. Lielākais skaits atradās Britu pārvaldītās nometnēs ziemeļu Vācijā. Kaut daudzi bija izkaisīti starp daudzām nometnēm, apmēram 12,000 mājoja Cēdelgēmas nometnē Beļģijā. No darbības sākumiem 1945. un 1946. gadā DV organizētājiem bija atļauts sazināties ar latviešiem citās nometnēs lai izveidotu tīklu savstarpējam atbalstam. Kaut sākumā biedri sastāvēja no bijušajiem leģionāriem, DV organizācijas dibinātāji cerēja ietvert visus latviešus viņu biedru rindās. Pēc viņu izlaišanas no kaŗagūstekņu nometnēm 1946. gadā, bijušie zaldāti pārcēlās uz bēgļu nometnēm, kur viņi turpināja centienus piedāvāt savstarpēju atbalstu un izturēt savu vienotību.

1950. gadu sākumā, latvieši bēgļu nometnes atstāja un pārcēlās uz dzīvi Austrālijā, Rietumeiropā, Kanādā, Dienvidamerikā, un Amerikas Savienotās Valstīs. Daugavas Vanagu organizācija gāja viņiem līdzi.

Caur gadu desmitiem DV biedri turpināja savu uzdevumu savākt un savienot latviešus, lai saglabātu latviešu nācijas vienotību. Ilgus gadus šo uzdevumu izprata, kā cīņu par Latvijas atbrīvošanu no padomju varas. DV ir arī pūlējusies veicināt latviešu jauniešu izglītību un viņu iesaistīt ārpus Latvijas dzīvojošo latviešu kopienā. Tas tiek darīts piedāvājot stipendijas un atbalstot latviešu skolas, korus, tautas deju kopas, teātru kopas, sporta komandas un daudzas un dažādas kulturālās nodarbības.

## [izmainīt šo sadaļu] Pazīstamakie Vanagi

Artūrs Silgailis, Kārlis Lobe, Vilis Janums, Rūdolfs Bangerskis, Zenta Mauriņa, Andrejs Eglītis, Uldis Ģērmanis.

### [izmainīt šo sadaļu] Daugavas Vanagu mērķi un uzdevumi

Latviešu aprūpes biedrība Daugavas Vanagi (DV) ir bezpeļņas nevalstiskā organizācija ar šādiem uzdevumiem:

- Pulcēt latviešus visā pasaulē vienotas tautas kopības saglabāšanai;
- Kopt un uzturēt latviešu starpā varoņgaru, nacionālo vienotību un morālisko stāju;
- Palīdzēt grūtības nonākušiem tautiešiem;
- Atbalstīt un veicināt latvisko kultūru, izglītību un jaunatnes attīstību;
- Aizstāvēt Latvijas neatkarību un brīvību;
- Stiprināt ticību Latvijas valstij, tās demokrātiskās iestādēs, cilvēku tiesībās un brīvībai;
- Godināt visus karavīrus, kas cīnījušies par Latvijas brīvību un neatkarību;
- Sadarboties ar cilvēkiem no citām tautām kopējo interešu un mērķu sekmēšanai.

### [izmainīt šo sadaļu] Biedri

Par DV biedru var kļūt katrs kas atbalsta DV mērķus un darbību. Aktīvie biedri, kam ir balsstiesības vietējo DV apvienību sapulcēs, kā arī citās statūtos paredzētās vēlēšanas, ir tādi kas sasnieguši 18 gadu vecumu. DV biedri ir arī sadalāmi vienā vai vairākās sekojošās kategorijās: “Vanadzēni” – jaunaki par 16 gadiem; DV Jaunatne – no 16 līdz 30 gadu vecumam; un Aktīvie biedri – kam 18 gadi un vecāki. Sievietes ir ari biedri “Vanadzēs”. Pēc DV iestāšanās lūguma iesniegšanas, potenciālos biedrus uzņem pēc apstiprināšanas vietējā DV apvienības valdē ar 2/3 balsu vairākumu.

### [izmainīt šo sadaļu] Organizatoriskā struktūra

Organizācijas Daugavas Vanagi pamatā ir vietējās Daugavas Vanagu apvienības un kopas, kas atrodas kur latvieši mīt Amerikas Savienotās Valstīs, Kanādā, Austrālijā, Dienvidamerikā, Rietumeiropā un pašā Latvijā. Katras valsts DV apvienības sastāv valsts mēroga DV zemes valdē. Visas DV zemes valdes sastāv pasaules mēroga DV Centrālā valdē. Daugavas Vanadzes (sieviešu palīgdarbības organizācija) pamatā arī ir vietējās Vanadžu kopas, kas sadarbojās ar savām vietējām DV apvienībām un kopām. Vanadzēm ir savi zemes un pasaules mēroga organizācijas. Kopā Daugavas Vanagi un Vanadzes veido DV saimi.

Katru gadu, DV apvienības un kopas izrauga delegātus uz Delegātu sapulci, kas notiek aprīlī vai maijā. Delegātu sapulce ievēl Zemes valdi. Zemes valdē darbojās valdes priekšnieks, sekretārs, kasieris un vairāki nozaru vadītāji. Ir nozares aprūpei, biedrzinim, ideoloģijai, informācijai, kultūrai, sportam, Vanadzēm un jaunatnei. Zemes valdei klāt darbojas vairākas komisijas.

### [izmainīt šo sadaļu] Sarīkojumi un nodarbības

Vietējās DV apvienības un kopas rīko dažāda veida nodarbības par labu saviem biedriem un vietējai sabiedrībai. To skaitā ir koncerti, dzejas lasījumi, referāti, video izrādes, teātra izrādes, izbraukumi, izstādes, tirdziņi, un sporta spēles. Arī tiek rīkoti piemiņas, svētku, labdarības un citas sanāksmes. Dažas apvienības sponsorē teātru kopas, tautas deju kopas, skautu un gaidu vienības, dziesmu grupas un bibliotēkas.

### [izmainīt šo sadaļu] Labdarības un palīdzības darbs

Katra DV apvienība un kopa sniedz dažāda veida atbalstu un palīdzību grūtībās nonākušiem tautiešiem Latvijā un visās zemēs, kur DV ir aktīvi. Starp tiem, kas saņem šo palīdzību, ir vecie ļaudis, slimie, invalīdi, daudzbērnu ģimenes un bāreņi. Sevišķu vērību piegriež bijušiem karavīriem un viņu ģimenēm. Pabalstus arī dod slimnīcām, bērnu namiem un labdarības fondiem.

### [izmainīt šo sadaļu] Atbalsts kultūrai, izglītībai un jaunatnei

Katra DV apvienība un kopa arī atbalsta latvisko kultūru, izglītību un jaunatnes audzināšanu. Atbalstu dod latviešu skolām (Latvijā un citās zemēs), vasaras vidusskolām, stipendijām un vasaras nometnēm

### [izmainīt šo sadaļu] Pasaules publikas izglītošana vēstures jautājumos

DV uzskatā, ka cilvēkiem visā pasaulē ir jāzina un jārespektē patiesība par Latvijas vēsturi, it sevišķi par notikumiem Padomju un Nacistu okupācijas laikā. Tādēļ DV apvienības un kopas atbalsta: Latvijas Brīvības pieminekļa atjaunošanu; Latvijas okupācijas muzeju; Lestenes Brāļu kapus Kurzemē; Komunisma upuru pieminekļa veidošanu ASV galvaspilsētā Vašingtonā; un dažādus centienus izglītot pasaules publiku par visiem Latvijas 20. gadsimta vēstures aspektiem.

### [izmainīt šo sadaļu] Nepolītiska, nevalstiska, bezpeļņas organizācija

Daugavas Vanagi nepieslējās nevienai polītiskajai partijai vai grupējumam, bet ikreiz atbalsta to, kas rīkojas saskaņā DV organizācijas idejām un mērķiem.

Saturs iegūts no "http://lv.wikipedia.org../../../d/a/u/Daugavas_Vanagi_900e.html"

Kategorijas: Sabiedriskās organizācijas | Vēsture

##### Views

- Raksts
- Diskusija
- Pašreizējā versija

##### Meklēt